Nogometna reprezentacija Turske

[mini|desno|260px|Detalj sa prve historijske utakmice Turska – [Nogometna reprezentacija Rumunije|Rumunija 2–2.]]
mini|desno|260px|Nogometna reprezentacija Turske (2016)
**Nogometna reprezentacija Turske** (turski: *Türkiye Millî Futbol Takımı*) predstavlja Tursku na međunarodnim nogometnim takmičenjima i pod kontrolom je nogometnog saveza Turske (*Türkiye Futbol Federasyonu (TFF)*).

Turska se tri puta kvalificirala na Svjetsko prvenstvo: 1950, 1954 i 2002. Međutim, sa prvenstva 1950 Turska zbog financijskih problema povukla se prije početka takmičenja. Najbolji rezultat na Svjetskim prvenstvima postigla je 2002. u Japanu i Južnoj Koreji osvojivši 3. mjesto.

Na Evropskim prvenstvima učestvovala je 3 puta. Najbolji rezultat Turska je postigla 2008. došavši do polufinala. Što se tiče Olimpijskih igara Turska je učestvovala šest puta te postigla najbolji rezultat 1948. i 1952. došavši do četvrtfinala.

Turska je 2003. godine nakon odustajanja Njemačke nastupila na Kupu konfederacija te kao i godinu dana ranije na Svjetskom prvenstvu osvojila treće mjesto.

## Historija 
Svoju prvu historijsku utakmicu Turska je odigrala 26. oktobra 1923. godine protiv Rumunije. Prvu zvaničnu utakmicu Turska je odigrala na Olimpijskim igrama 25. maja 1924. protiv Čehoslovačke.

Turska je pobjedom 7-0 nad Sirijom osigurala nastup na Svjetskom prvenstvu 1950. ali je zbog financijskih problema odustala od nastupa na turniru. Četiri godine poslije Turska se kvalificirala na Svjetsko prvenstvo. Igrali su protiv Španije. Prvu utakmicu Španija je pobijedila rezultatom 4-1 ali je Turska u uzvratnoj utakmici bila bolja 1-0. Tadašnja pravila su bila takva da se niti jedna od reprezentacija nije kvalificirala pa je putnik na Svjetsko prvenstvo 1954. odlučen bacanjem novčića. Nakon bolje sreće sa novčićem u izvlačenju grupa Turska nije imala sreću. U grupi su bili sa Zapadnom Njemačkom, Mađarskom i Južnom Korejom. Tadašnjim pravilima svaka reprezentacija u grupi je morala odigrati utakmice sa dvije protivničke reprezentacije. Takvim sistemom Turska uopće nije igrala protiv Mađarske. Svoj prvi nastup na Svjetskom prvenstvu Turska je odigrala 17. juna 1954. godine protiv Zapadne Njemačke. Poraz od Zapadne Njemačke 4-1 te pobjeda protiv Južne Koreje Turska i Zapadna Njemačka su imali isti broj bodova te su igrali baraž. Zapadna Njemačka je pobijedila Tursku rezultatom 7-2. 1956. godine Turska je odigrala prijateljsku utakmicu protiv tada jedne od najjačih svjetskih reprezentacija Mađarske u Istanbulu i ostvarila pobjedu 3-1.

Bez obzira na uvođenje nacionalne lige, i prikazivanja turskih klubova u evropskom takmičenju od 1960 do 1990. godine su bila razočarajuća vremena za reprezentaciju. Turski tim je u tom periodu pretrpio svoje najgore poraze sa 8-0 protiv Poljske i dva puta protiv Engleske.

Od početka 90-ih Turska je počela ozbiljnije ulagati u najvažniju sporednu stvar na svijetu, a prvi vidljivi rezultati toga došli su 1996. plasmanom na Evropsko prvenstvo u Engleskoj.

Nakon toga, četiri godine kasnije, ponovo su učestvovali na prvenstvu starog kontinenta i kvalificirali se u drugi krug takmičenja.

Na Svjetskom prvenstvu 2002. u Južnoj Koreji i Japanu Turska je osvojila fantastično treće mjesto. Prošli su grupu u kojoj su bili još Brazil, Kostarika i Kina, a zatim savladali Japan, te Senegal. U polufinalu gube od Brazila a u utakmici za treće mjesto pobjeđuju domaćina Južnu Koreju.

2008. došli su do polufinala Evropskog prvenstva u Austriji i Švicarskoj. Reprezentacija Turske je prošla grupu gdje su bile vrlo jake reprezetacije Portugala, Češke Republike i Švicarske, a u četvrtfinalu izbacila Hrvatsku nakon produžetaka. U polufinalu pobijedila ih je Njemačka.

Hakan Şükür je najbolji i najpopularniji turski igrač svih vremena. Postigao je gotovo 200 golova nastupajući u turskoj ligi. Spretan i brz uz svoju visinu, bio je jedan od najboljih igrača u ofanzivnoj skok igri na svijetu. Dao je 51 gol za nacionalni tim te neprikosnoveno drži rekord najboljih strijelaca nacionalnog tima.

### Kvalifikacije za EP 2016. 
### Kvalifikacije za SP 2018. 
### UEFA Liga nacija 
## Utakmice 
## Nastupi na turnirima 
### Nastupi na Svjetskim prvenstvima 
### Nastupi na Evropskim prvenstvima 
### Nastupi na FIFA Kupu konfederacija 
### Nastupi na *Olimpijskim igrama* 

Ilk-turk-milli-takımı.jpg|Turska na OI 1924.
Egypt-Turkey 1928 Summer Olympics.jpg|OI 1928.

## Dresovi kroz historiju 
## Selektori kroz historiju 
Trenutni selektor Turske je Mircea Lucescu. U dosadašnjoj historiji Tursku je ukupno vodilo 43 selektora te je Fatih Terim rekorder po broju utakmica na poziciji selektora. Obnašao je selektorsku dužnost preko 100 utakmica. 

Fatih Terim.jpg|Fatih Terim
Senolgunes.jpg|Şenol Güneş
MDenizli cropped.JPG|Mustafa Denizli
Abdullah Avcı 2013 1.jpg|Abdullah Avcı

## Statistika igrača 
### Najviše nastupa 

Rustu Recber 2010.jpg|Rüştü Reçber
Bülent Korkmaz'12.JPG|Bülent Korkmaz
Tugay Kerimoğlu'13.JPG|Tugay Kerimoğlu
Alpay.jpg|Alpay Özalan
Emre Belözoğlu F.B. 14.JPG|Emre Belözoğlu
Hamit Altintop crop.JPG|Hamit Altıntop

### Najbolji strijelci 

Hakan.jpg|Hakan Şükür
Tuncay in national team (11.08.2010).JPG|Tuncay Şanlı
Nihat kahveci pence.jpg|Nihat Kahveci
Arda Turan - 01.jpg|Arda Turan
Burak Yılmaz 2012 (1).JPG|Burak Yılmaz
Lefter.jpg|Lefter Küçükandonyadis

## Također pogledajte 
* Utakmice Turska – Bosna i Hercegovina

## Reference 
## Vanjski linkovi 
* Zvanična stranica nogometnog saveza Turske
* Turska  na zvaničnoj stranici FIFA-e
* Turska  na zvaničnoj stranici UEFA-e

*